Diari Oficial de la Generalitat Valenciana


Sumari del DOGV 4456, del 10-03-2003 (2003/2446)

ACORD de 30 de gener de 2003, de la Comissió Territorial d'Urbanisme de Castelló, relatiu a la modificació puntual de les Normes Subsidiàries núm.18 del municipi d'Alquerías del Niño Perdido.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4456

Data del DOGV
:   10-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/2446


Data del document
:   30-01-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Alqueries, les
    * pla d'urbanisme

ACORD de 30 de gener de 2003, de la Comissió Territorial d'Urbanisme de Castelló, relatiu a la modificació puntual de les Normes Subsidiàries núm.18 del municipi d'Alquerías del Niño Perdido. [2003/2446]
  
Vist l'expedient relatiu a la modificació puntual de les Normes Subsidiàries núm.18 del municipi d'Alquerías del Niño Perdido, i de conformitat amb els següents,
  
Antecedents
  
Primer
  
L'Ajuntament d'Alquerías del Niño Perdido, en la sessió plenària de 28 de febrer de 2002, va acordar l'exposició al públic de l'expedient de modificació puntual núm. 18 de les Normes Subsidiàries de Planejament d'Alquerías del Niño Perdido, cosa que va portar a terme mitjançant els anuncis publicats en el periòdic Mediterráneo, de Castelló, de 8 de març de 2002 i en el Diari Oficial de la Generalitat Valenciana núm. 4208, de 12 de març de 2002.
  
Transcorregut el termini d'informació pública de 30 dies, en el qual no es va presentar cap reclamació, el ple, en la sessió de 27 de novembre de 1996, va aprovar provisionalment la modificació i va remetre la documentació al Servici Territorial d'Urbanisme de Castelló, on va tindre entrada el 14 de maig de 2002, per a l'aprovació definitiva.
  
El Servici Territorial d'Urbanisme, amb data 15 de maig de 2002, va sol·licitar de la Conselleria de Medi Ambient la preceptiva Declaració d'Impacte Ambiental relativa al projecte, que va ser emesa per la Direcció General de Planificació i Gestió del Medi el 5 de desembre de 2002.
  
Segon
  
El projecte consta de memòria informativa i justificativa, plànols d'informació i d'ordenació proposada, així com estudi d'impacte ambiental de l'àmbit reclassificat.
  
Tercer
  
L'objecte de la modificació és l'ampliació de la parcel·la de sòl urbà limítrofa a la delimitació del sòl urbà i la traça del ferrocarril, a fi de possibilitar l'ampliació de l'activitat implantada en esta, i la connexió i implantació completa dels servicis urbanístics, de manera que es prolonga el vial que demarca el límit del sòl urbà, la qual cosa suposa una superfície de 305,55 m² i la parcel·la d'ús industrial 2.539,34 m² de sòl lucratiu privat, la qual cosa suposa un augment total de 2.844,89 m² que de no urbanitzable passa a sòl urbà.
  
Quart
  
Amb data 15 de maig de 2002 es van sol·licitar informes a la Direcció General de Transports Terrestres, Servici de Planificació de la COPUT i a la Delegació de Patrimoni de RENFE. El primer va emetre informe en sentit favorable sempre que es complisquen les zones de policia ferroviària per al sòl urbà afectat i l'obtenció de l'informe favorable de la Secretaria d'Estat d'Infraestructures del Ministeri de Foment, en relació amb la línia d'alta velocitat així com amb l'actual línia de RENFE.
  
Amb data 17 de juliol de 2002 se sol·licita informe a la Secretaria d'Estat d'Infraestructures del Ministeri de Foment. El 23 d'agost de 2002 es va rebre informe d'este organisme on s'assenyala que, tant als efectes de la línia d'alta velocitat com als de la línia de RENFE, els canvis introduïts per la modificació no afecten a cap d'ells.
  
El 5 de desembre de 2002 es va emetre la Declaració d'Impacte Ambiental per part de la Conselleria de Medi Ambient.
  
Fonaments de dret
  
Primer
  
La tramitació de la modificació és correcta, segons el que disposa l'article 38 de la Llei Reguladora de l'Activitat Urbanística (en avant LRAU).
  
Segon
  
La documentació està completa als efectes de donar compliment a l'article 27.1 de la LRAU, que conté el preceptiu Estudi d'Impacte Ambiental, i este ha sigut sotmés a la Declaració d'Impacte Ambiental, segons establix l'article 43.2 de la LRAU, ja que el projecte introduïx la reclassificació de sòl no urbanitzable a urbà.
  
Tercer
  
L'objecte plantejat per la modificació consistent a reclassificar sòl no urbanitzable en urbà comporta la necessària observança de determinades regles específiques que deriven de l'article 55, apartats 3 i 5, de la LRAU i 17 de l'annex al Reglament de Planejament, en el sentit que :
  
- Article 55.3. ?Qualsevol alteració de l'ordenació establida per un Pla que augmente l'aprofitament lucratiu privat d'algun terreny ..., haurà de preveure les mesures compensatòries necessàries per a mantenir la proporció i qualitat de les dotacions públiques previstes respecte a l'aprofitament, sense augmentar este en detriment de la millor realització possible dels estàndards legals de qualitat de l'ordenació?,
  
- Article 55.5. ?Les modificacions de Pla que classifiquen com a sòl urbà o urbanitzable el que prèviament fora no urbanitzable han de complir el que disposen els números 1 i 3 d'este mateix article i garantir rigorosament, amb mesures anàlogues a les previstes en l'article 30.2, l'especial participació pública en les plusvàlues que generen?,
  
i article 17 annex RPCV, d'estàndards aplicables a les modificacions de planejament, que assenyala que ?quan ni l'antiga ordenació (a) ni la nova (n) complisca els dits estàndards serà exigible que la relació entre l'índex de sòl dotacional (ISD) i l'índex d'edificabilitat bruta (IEB) de la nova ordenació siga major que la mateixa relació en l'antiga ordenació, de manera que :ISDn/IEBn> ISDa/IEBa-
  
En el present cas, l'increment de sòl urbà industrial amb lucratiu privat de 2.539,34 m², es compensa amb la prolongació del vial amb el qual enfronta que suposa una superfície de 305,55 m², en la mateixa proporció que conté l'ordenació adjacent, per la qual cosa s'entén s'han adoptat les mesures compensatòries suficients per a donar compliment a l'article 55.3 de la LRAU i 17 de l'annex RPCV, i es justifica la major proporció existent entre la relació deguda al sòl dotacional i sostre edificable de la nova ordenació respecte de l'antiga.
  
Quart
  
La reclassificació que es porta a terme amb la present modificació s'ha ajustat al procediment establit en l'article 55.1 de la LRAU, i ha obtingut la Declaració d'Impacte Ambiental favorable, són favorables els informes deguts a les distintes administracions amb competències en la matèria, i s'han establit les mesures compensatòries necessàries, sense que l'augment de sòl urbà directe introduït puga qüestionar, donada la seua magnitud, les regles establides en l'article 55.5 de la LRAU, i ja que és la proporcionalitat entre les dotacions públiques i el sòl edificable és lleugerament superior en l'àmbit proposat per la modificació, per la qual cosa es permet entendre complida l'exigència assenyalada en eixe article, en relació amb el 30.2 de la LRAU.
  
Cinqué
  
La modificació ha sigut respectuosa amb les exigències dels articles 55.1, 3 i 5 de la LRAU i 17 de l'annex al RCPV, i atés que és legalment viable que els terrenys, inicialment no urbanitzables, passen a ser sòl urbà, perquè cal recordar que el planejament classifica com a sòl urbà els terrenys que, per convenir al seu model territorial es pretenguen mantenir o incorporar el procés d'urbanització (article 8.4 de la LRAU) i la classificació dels terrenys com a sòl urbà té per objecte possibilitar el seu desenvolupament preferent mitjançant Actuacions Aïllades (art. 9.2 de la LRAU), i es considera esta la que té per objecte una sola parcel·la i suposa la seua edificació, així com, si és procedent, la prèvia o simultània urbanització necessària per a convertir-la en solar i connectar-la amb les xàrcies d'infraestructures i servicis existents i immediats, a la qual cosa es dóna compliment en el nostre cas, cal concloure que cap dubte pot haver en el fet que els terrenys que ara es reclassifiquen i afigen a eixe sòl urbà preexistent puguen ser objecte de desenvolupament separat d'este, de manera que si el sòl urbà preexistent ja és susceptible d'execució mitjançant Actuació Aïllada també ho serà el que ara s'afija a aquell, i es garantix, per tant, el seu desenvolupament mitjançant la tècnica d'actuacions aïllades.
  
Així doncs, des de l'exercici de les comeses que deriven de l'article 40 de la LRAU no hi ha cap obstacle a l'aprovació de la reclassificació del sòl no urbanitzable en sòl urbà, tampoc s'advertix infracció de legalitat, ni s'aprecia arbitrarietat en els aspectes discrecionals de la modificació proposada que no incidixen en matèries d'interés supralocal.
  
Sisé
  
De conformitat amb els articles 8.a i 9.1 del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, en el present cas, el director general d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé, sotmetre la seua proposta a previ dictamen de la Comissió Territorial d'Urbanisme, dictamen que si es referix a un municipi de menys de 50.000 habitants (com és el cas d'Alquerías del Niño Perdido) tindrà directament efectes de resolució executòria.
  
En virtut de tot el que antecedix, la Comissió Territorial d'Urbanisme de Castelló acorda aprovar definitivament la modificació puntual núm. 18 de la Normes Subsidiàries de Planejament d'Alquerías del Niño Perdido en l'ampliació de sòl urbà industrial, al costat de la traça ferroviària i la línia delimitadora del sòl urbà.
  
Contra el present acord, que no posa fi a la via administrativa, podrà interposar-se recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjuí d'utilitzar qualsevol altre recurs que es considere oportú.
  
Castelló, 30 de gener de 2003.- El secretari de la Comissió Territorial d'Urbanisme: Fernando Renau Faubell.